CELEX: 31988D0211
Language: el
Date: 1988-03-08 00:00:00
Title: 88/211/ΕΟΚ: Απόφαση της Επιτροπής της 8ης Μαρτίου 1988 που εξουσιοδοτεί την Ιταλική Δημοκρατία να προβεί σε ενδοκοινοτική επιτήρηση όσον αφορά τις εισαγωγές φερμουάρ με κλείσιμο που δεν είναι από κοινό μέταλλο και των ανταλλακτικών τους, καταγωγής Ταϊβάν (Το κείμενο στην ιταλική γλώσσα είναι το μόνο αυθεντικό)

Avis juridique important

|

31988D0211

88/211/ΕΟΚ: Απόφαση της Επιτροπής της 8ης Μαρτίου 1988 που εξουσιοδοτεί την Ιταλική Δημοκρατία να προβεί σε ενδοκοινοτική επιτήρηση όσον αφορά τις εισαγωγές φερμουάρ με κλείσιμο που δεν είναι από κοινό μέταλλο και των ανταλλακτικών τους, καταγωγής Ταϊβάν (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 095 της 13/04/1988 σ. 0020 - 0020

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 8ης Μαρτίου 1988  που εξουσιοδοτεί την Ιταλική Δημοκρατία να προβεί σε ενδοκοινοτική επιτήρηση όσον αφορά τις εισαγωγές φερμουάρ με κλείσιμο που δεν είναι από κοινό μέταλλο και των ανταλλακτικών τους, καταγωγής Ταϊβάν  (Το κείμενο στην ιταλική γλώσσα είναι το μόνο αυθεντικό)  (88/211/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115 πρώτο εδάφιο,  την απόφαση 87/433/ΕΟΚ της Επιτροπής της 22ας Ιουλίου 1987 σχετικά με τα μέτρα επιτήρησης και προστασίας τα οποία τα κράτη μέλη δύνανται να εξουσιοδοτηθούν να λάβουν κατ' εφαρμογή του άρθρου 115 της συνθήκης ΕΟΚ (1), και ιδίως τα άρθρα 1 και 2,  ότι, με τον κανονισμό (ΕΟΚ) αριθ. 3752/87 (2), η Επιτροπή θέσπισε καθεστώς αδειών εισαγωγής στην Ιταλία φερμουάρ με κλείσιμο, καταγωγής Ταϊβάν, εντός ορισμένων ορίων,  Εκτιμώντας:  ότι υπάρχουν ανισότητες στους όρους εισαγωγής των εν λόγω προϊόντων ανάμεσα στην Ιταλία και τα άλλα κράτη μέλη· ότι αυτές οι ανισότητες είναι δυνατόν να προκαλέσουν διατάραξη των συναλλαγών·  ότι, για να καταστήσει γρήγορα γνωστή αυτή τη διατάραξη των συναλλαγών, η ιταλική κυβέρνηση υπέβαλε στην Επιτροπή των Ευρωπαϊκών Κοινοτήτων αίτηση για να εξουσιοδοτηθεί να θεσπίσει προηγούμενη ενδοκοινοτική επιτήρηση των εν λόγω εισαγωγών, καταγωγής Ταϊβάν, που τίθενται σε ελεύθερη κυκλοφορία στα άλλα κράτη μέλη·  ότι η Επιτροπή εξέτασε αν για τις εν λόγω εισαγωγές είναι δυνατόν να ληφθούν μέτρα ενδοκοινοτικής επιτήρησης· ότι προκύπτει από αυτή την εξέταση ότι εκδηλώθησαν στο παρελθόν επιτροπές των συναλλαγών και υπάρχει κίνδυνος να αναπτυχθούν στο μέλλον και να θέσουν έτσι σε κίνδυνο την επίτευξη των στόχων που επιδιώκονται με τον κανονισμό (ΕΟΚ) αριθ. 3752/87, και να επιδεινώσουν ή να παρατείνουν τις οικονομικές δυσκολίες του τομέα της υπό εξέταση παραγωγής, που επισημαίνονται στον εν λόγω κανονισμό·  ότι, με αυτές τις προϋποθέσεις, πρέπει να εξουσιοδοτηθεί η Ιταλία να θεσπίσει ενδοκοινοτική επιτήρηση των εν λόγω προϊόντων, καταγωγής Ταϊβάν, που τίθενται σε ελεύθερη κυκλοφορία στα άλλα κράτη μέλη,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η Ιταλική Δημοκρατία εξουσιοδοτείται να θεσπίσει, έως τις 31 Δεκεμβρίου 1988, σύμφωνα με το άρθρο 2 της παραπάνω αναφερόμενης απόφασης 87/433/ΕΟΚ, ενδοκοινοτική επιτήρηση των παρακάτω προϊόντων, καταγωγής Ταϊβάν, που τίθενται σε ελεύθερη κυκλοφορία στα άλλα κράτη μέλη.  1.2 //  //  // Κωδικός ΣΟ   // Περιγραφή εμπορευμάτων   //  //  // 9607 19 00  9607 20 91   // Φερμουάρ με κλείσιμο που δεν είναι από κοινό μέταλλο, και τα ανταλλακτικά τους   //    //  Άρθρο 2  Η παρούσα απόφαση απευθύνεται στην Ιταλική Δημοκρατία.  Βρυξέλλες, 8 Μαρτίου 1988.  Για την Επιτροπή  Willy DE CLERCQ  Μέλος της Επιτροπής  (1) ΕΕ αριθ. L 238 της 21. 8. 1987, σ. 26.  (2) ΕΕ αριθ. L 353 της 16. 12. 1987, σ. 11.